open-index/open-wikipedia-markdown huggingface dataset:
Niger

**Niger** (he nọ yin yiylọdọ **République du Niger**) yin otò de to whèyihọ-waji Aflika tọn.Tatọ́-tònọ lọ wẹ Niamey, podọ Flansegbe wẹ yin ogbè tangan otò lọ tọn. E yin lilẹdo pé gbọn Algérie po Libye po dali to agewaji, Tchad to whèzẹtẹn, Nigeria po Bénin po to hùwaji, podọ Burkina Faso po Mali po to whèyihọ. Niger yin lilẹdo pé gbọn aigba dali, ehe zẹẹmẹdo dọ e ma tindo huto depope. Yinkọ lọ Niger yin nina otò lọ na tọ̀sisa Niger tọn wutu, yèdọ hogbe de he sọgan ko yin dide sọn ogbè Berber tọn mẹ, he sọgan zẹemẹdo "Tọ̀sisa Tọ̀sisa lẹ tọn".

Ahọluigba Mali tọn po Ahọluigba Songhai tọn po tindo aigba to otò he nọ yin Niger todin mẹ. To godo mẹ, France jẹ anadena aigba he tin to Niger todin ji. Niger tindo gbẹtọ 15,306,522 he nọ nọ̀ gbigblo lẹdo kilomẹtlu 1,267,000 de mẹ. Adà daho Niger tọn de nọ yin bibẹ gbọn danfafa ji.

To gandudu huhlọn yí do hò gandudu yí tọn de to godo, Niger ko lẹzun akọta démocratie tọn de he tindo tonudọgbẹ́ susu todin. Suhugan gbẹtọ lẹ tọn wẹ nọ nọ̀ gbétatò lẹ mẹ, podọ yé ma sọgan yì wehọmẹ sọmọ.

Niger yin dopo to otò he jẹhẹ́n hugan to aihọn lọ mẹ lẹ mẹ he ma tindo tito aliginglọnna vijiji tọn depope. 41.4 to kanweko ji gbẹtọ lẹ tọn wẹ tin to ohẹ́n mẹ. Huvẹ to yasana otò lọ.

Agbàn hinhẹn biọ tòmẹ Niger tọn tangan wẹ osé *uranium* tọn, kanlin-yìnyìn, azíngòkún po alùbasa po. Milẹti po ayìví po nọ yin didó to hùwaji, podọ fẹnlinyẹn po leke po. Lẹsi nọ yin didó to agbàdo Tọ̀sisa Niger tọn mẹ. Azín wẹ yin jinukun titengbe hugan lẹ. Jinukun titengbe devo lẹ wẹ sékànfun po apàkún po.

Niger yin owhé tẹ́gbọ́ẹ wewe he yè ma nọ saba mọ lẹ tọn. To wunmẹ owhín he to whèyihọ-waji Aflika tọn lẹpo mẹ, owhín whèyihọ-waji Aflika tọn lẹ kẹdẹ wẹ yin owhín he sọgan yin mimọ to Niger.

## Aigba po lẹdo po otò lọ tọn
Niger tin to dogbó he tin to lẹdo Sahara po Afrique subsaharienne po tọn lẹ ṣẹnṣẹn ji. Niger yin lẹdo de he dẹn na kilomẹtlu 1,267,000; yèdọ lẹdo he mẹ osin tin te na kilomẹtlu 300. Ewọ wẹ yin otò ko-nukundopotọ he klo hugan to aihọn mẹ. Niger má dogbó lẹ hẹ otò voovo ṣinawe. Dogbó he dite hugan lọ wẹ Naijilia to hùwaji.

Nọtẹn he yìdo hugan to Niger wẹ Tọ̀sisa Niger tọn, he tindo agayiyi mẹtlu 200 tọn. Nọtẹn he yiaga hugan to Niger wẹ Mont Idoukal-n-Taghès to Osó Aïr tọn lẹ ji he agayiyi etọn sọ̀ mẹtlu 2,022.

## Lẹdo lẹ
*Agewaji Niger tọn: Lẹdo Agadez tọn
*Ṣẹnṣẹn-hùwaji Niger tọn: Lẹdo Maradi tọn, Lẹdo Tahoua tọn, Lẹdo Zinder tọn
*Hùwaji-whèzẹtẹn Niger tọn: Lẹdo Diffa tọn, Lẹdo Zinder tọn 
*Hùwaji-whèyihọ-waji Niger tọn: Lẹdo Tillabéri tọn, Lẹdo Dosso tọn, Niamey, Lẹdo Tahoua tọn

Ṣẹnṣẹn Niger tọn wẹ yin mimá do Lẹdo Zinder tọn po Lẹdo Tahoua tọn po mẹ.

## Tòdaho lẹ
Todowhinnu ehe do tòdaho he tindo hugan gbẹtọ 10,000 hia, sọgbe hẹ mẹhihia 2001 tọn.

## Alodlẹndonu lẹ


Adà:Aflika
Adà:Otò
Djimon Hounsou

**Djimon Gaston Hounsou** (he yin jiji to azán 24tọ Lidosun 1964 tọn) yin aihundatọ sinimoto tọn po ajọlatọ Amelika tọn de po he wá sọn Benẹ. Taidi aihundatọ sinimoto tọn de, Djimon ko yin dide na ajọ̀ *Academy Awards* tọn awe. To 1987, e lẹzun ajọlatọ de bo bẹ agbasazọ́n etọn jẹeji to Paris. E sẹtẹn yì Amelika to 1990.

To sinimoto *Marvel Cinematic Universe* tọn lẹ mẹ, e yinuwa taidi *"Korath"* to *"Guardians of the Galaxy"* podọ to *"Captain Marvel"*. Humọ, to sinima *DC Extended Universe* tọn lẹ mẹ, e yinuwa taidi *"Nukọntọ whèhutọ lẹ tọn"* to *"Aquaman"* podọ azétọ he nọ yin yiylọdọ *"Shazam"* to *"Shazam!"*.

## Todohukanji sinimoto lẹ tọn
* *Beverly Hills, 90210* (1990)
* *Without You I’m Nothing* (1991)
* *Stargate* (1994)
* *The Small Hours* (1997)
* *Amistad* (1997)
* *Ill Gotten Gains* (1997)
* *Gladiador* (2000)
* *The Middle Passage* (2000) 
* *The Tag* (2001)
* *Dead Weight* (2002)
* *In America* (2002)
* *Heroes* (2002) 
* *Lara Croft Tomb Raider: The Cradle of Life* (2003)
* *Constantine* (2005)
* *Beauty Shop* (2005)
* *The Island* (2005)
* *Blood Diamond* (2006)
* *Eragon* (2006)
* *Never Back Down* (2008)
* *Push* (2009)
* *Guardians of the Galaxy* (2014)
* *Furious 7* (2015)
* *The Vatican Tapes* (2015)
* The Legend of Tarzan* (2016)
* *King Arthur: Legend of the Sword* (2017)
* *Aquaman* (2018)
* *Captain Marvel* (2019)
* *Shazam!* (2019)
**Charlie's Angels* (2019)
**A Quiet Place Part II* (2021)
**Blazing Samurai* (2022)
**Black Adam'' (2023)

## Alọdlẹndonu lẹ


Adà:Otàn Gbẹzan tọn
Adà:Benẹ-nu lẹ
Adà:Aihundatọ sinimoto tọn lẹ
Adà:Mẹhe yin jiji to 1964 lẹ
Pipi Wobaho

**Simplice Behanzin** he yin yinyọnẹn ganji po tẹnmẹyinkọ́ lọ pipi wọbaho po,yin hanjitọ́, po Aihundatọ sinima tọn, podọ nukikodonamẹtọ de po to Benẹtomẹ.
Éwọ wẹ yin dowatọ́ ògbẹ́ aihundida sinima 'semako wobaho' tọn.
## gbẹzán mẹdetiti tọn
Wọbaho yin jiji to cotonou,Benin.
## azọ́n
É bẹ́ azọ́n aìhúndida tọn jẹeji to kọndopọmẹ hẹ nọvi etọn Arnaud Behanzin po Dah Houawé po. To 1987, ye dó Ògbẹ́ he nọ yin "gbenọpọ́" ai he bẹ́ aihundatọ́ susu lẹ hẹn.
éwọ sọ wẹ Aihundatọ́ nukundeji hugan to Benẹ. wọbaho po họntọn vivẹ́ etọ̀n he nọ yín Pierre Zinkọ he tẹmẹnyinkọ etọn yin 'Wet Elephant' wẹ dó Ogbẹ́ "sẹmako Wọbaho" ai na nukọ̀nyiyi Aihundida Benẹvi lẹ tọn to 2003. 
Alọkọndopọ́ yetọn tindo kodetọ́n dagbe ṣigba to godomẹ ye klán to 2013. To 2008,Azọ́nwhé Aihundida tọn dè Sinima de tọ́n he hosọ etọn yin "Eyin hiẹ wẹ?" (If it was you?)  he bẹ́ aihundatọ́ po nukikodonamẹtọ́ susu lẹ hẹn. To 2012, aihundida sinima tọn yin didetọ́n (capricious Apprentice).
Wọbaho yin hanjitọ́ "Akọhún" tọn. To 2011 wẹ é dè àgbán detọ́nhe nọ yín "Akọnhou djobe". É sọ́awùhiá to sinima Awè delẹ mẹ he nọ yn "Sorry (continued ) po New Dot method po, he yin aihundida he zọnpọ́ po video de he yin 1000f cfa, bo yin didetọ́n gbọn azọ́nwhé Agbafafa he nọ de sinima tọ́n lẹ dali. 
Ewọ wẹ yin ogán ( minisry of culture ) tọn to 2014. É sọ dugan devo to 2015.
## aihún he mẹ é sọ́awuhia te lẹ
## Alọdlẹndonu lẹ
## Nọtẹn devo lẹ
Elvire Adjamonsi

**Elvire Adjamonsi**, (yin jiji to àzán fọtọnnukúnatọ̀ntọ́ Awewesun 1971) yin benẹvi yọnnu de, bo yin aihundatọ́ sinima tọn, aihundetọ́ntọ́, podọ linlinwekantọ́ po aṣà mẹtọn zedagatọ́ po. Eyin Yinyọnẹn na kandai aihun tọn etọn podọ na azọ́n to nudida podọ anadena hunwhẹ sunnu tọn lẹ podọ wehọmẹ Aṣapínplọ́n tọn to lẹdo Aflika tọn.
## Otàn Gbẹzán étọn tọn
Adjamonsi yin jiji to Benẹ, É plọ́nnu gando (visual Communication) to wehọmẹ daho (Pan Africa  Institute For  Development (I P D) to otò Burkina faso tọn mẹ. É de sinima gli tintan tọn to whenue e fó wehọmẹ tlolo. Del'eay toute l'annee (Water  All year) yin sinima he bẹ́ nukunwhiwhe gbànewhèẹnẹ hẹn bo dọhodo (Minidams) ji to Burkina faso.
Òwé he é kàn, "BIDOSSESSI" yí ajọ̀ omẹ awetọ́ to agbawhiwhlẹn "APROMEDIA" tọn he yin  bibasi po alọkọndopọ hẹ Aliance francaise de Bangui po. owe lẹ yin dide to 2004 nado tindo mahẹ to nukọnyiyi azọnwatẹn Sud Ecriture tọn to morrocco po tuniṣia po, bo yin godonọna gbọn organization internationale de la francophonie, centre national  du cinéma et de l'image animée, po Hubert Ball Foundation po. To 2010, É kàn owe tíntán, la maudite, he yin didohi to tito hunwhẹ̀ sinima francophone  tọn to Atakpamẹ (Togo). é sọ kàn devo he nọ yin cica la petite sorcière (cica Ajetọ́ pẹvi). é sọ de kandi snima devo tọ́n he nọ yn TOLEGBA, he dọhodo Vodún Benẹ tọn de he yin aovi ṣigba bo nọ basi híhọ́ na gbẹtọ lẹ.
Adjamonsi tindomahẹ to tito televzion tọn taidi Aihundatọ́ sunnu bo tindo yinkọ lọ "un tour de vis" po " baobab " he yin yinyọnẹn to Aflika blebu. é sọ́ wazọ́n taidi alọgọnamẹtọ́ to (la chaine 2) to benẹ. To yidogọmẹ na azọ́n etọn, Adjamonsi jẹ azọ́n linlínwe kinkán po yẹdenanu tọn basi ji. e ko wazọ́n na owe zinjẹgbonu susu lẹ po gọna owe zinjẹgbonu aṣà flanse tọn po zinjẹgbonu Afiavi tọn po linlinwe benẹ tọn susu po gọna le progrès,l'Aurore, fraternité, po le Béninose.
Adjamonsi yin yinyọnẹn taun naazọ́n étọnto aṣa mẹtọn zize daga wutu. é ko dè sinima susu tọ́n taidi; LAGUNIMAGE (Benẹ 2000), les Journeés Théatrales en campagne (pounte-Noire, 2003-2004); le Ngombi( Bangui, 2001); FITHEB (Benẹ,2006); NSANGU NDJINDJI( pointe-Noire,2008); FITHA( Ivory coast); R C G (Kinshasa); Wedbinde à kaya (Burkina Faso ); JOUTHEC (pointe-Noire, congo-Brazza) po @fricourt po. To 2016, é wleawuna tito hunwhẹ yẹdide aliji tọn. To yidogọ mẹ, Adjamonsi wazọ́n hẹ́ nuhogbẹ́ lẹ, azọ́nwhé aihundida tọn lẹ, azọ́nwhé aṣa nuwiwa tọn lẹ, azọ́nwhé he nọ dè onu lẹ tọ́n, podọ azọ́nwhé linlin tọn lẹ. yanwlé etọn wẹ nado diọ aflika do nọtẹn yẹdide po aṣanu pinplọ́n tọn de.
## alọdlẹdonu lẹ
## nọtẹn devo lẹ
Djimon Hounsou/guw-bj

**Djimon Gaston Hounsou** (xe nyí jiji to azán 24tɔ lidosun 1964 tɔn) nyí aihundatɔ sinimoto tɔn kpó ajɔlatɔ Amelika tɔn ɖé kpó xe wá sɔ́n Benɛ. Tayiɖi aihundatɔ sinimoto tɔn ɖé, Djimon ko nyí ɖiɖe ná ajɔ̀ Academy Awards tɔn awe. To 1987, é lɛzun ajɔlatɔ ɖé bo bɛ́ agbasazɔ́n etɔn jɛeji to Paris. É sɛtɛn yì Amelika to 1990.

To sinimoto Marvel Cinematic Universe tɔn lɛ mɛ, é yinuwa tayiɖi "Korath" to "Guardians of the Galaxy" kpóɖɔ to "Captain Marvel". Humɔ, to sinima DC Extended Universe tɔn lɛ mɛ, é yinuwa tayiɖi "Nukɔntɔ hwèhutɔ lɛ tɔn" to "Aquaman" kpóɖɔ azétɔ xe nɔ nyí yiylɔ́dɔ "Shazam" to "Shazam!".

## Toɖoxukanji sinimoto lɛ tɔn
* *Beverly Hills, 90210* (1990)
* *Without You I’m Nothing* (1991)
* *Stargate* (1994)
* *The Small Hours* (1997)
* *Amistad* (1997)
* *Ill Gotten Gains* (1997)
* *Gladiador* (2000)
* *The Middle Passage* (2000) 
* *The Tag* (2001)
* *Dead Weight* (2002)
* *In America* (2002)
* *Heroes* (2002) 
* *Lara Croft Tomb Raider: The Cradle of Life* (2003)
* *Constantine* (2005)
* *Beauty Shop* (2005)
* *The Island* (2005)
* *Blood Diamond* (2006)
* *Eragon* (2006)
* *Never Back Down* (2008)
* *Push* (2009)
* *Guardians of the Galaxy* (2014)
* *Furious 7* (2015)
* *The Vatican Tapes* (2015)
* The Legend of Tarzan* (2016)
* *King Arthur: Legend of the Sword* (2017)
* *Aquaman* (2018)
* *Captain Marvel* (2019)
* *Shazam!* (2019)
**Charlie's Angels* (2019)
**A Quiet Place Part II* (2021)
**Blazing Samurai* (2022)
**Black Adam'' (2023)

## Alɔdlɛndónù lɛ


Adà:Otàn gbɛzǎn tɔn
Adà:Benɛ-nu lɛ
Adà:Aihundatɔ sinimoto tɔn lɛ
Adà:Mɛxe nyí jiji to 1964 lɛ
Cameroun/guw-bj

**Cameroun** (xe nɔ nyí yiylɔɖɔ **République du Cameroun**) nyí otò ɖé to Cɛncɛn Aflika tɔn. Tatɔ́-tònɔ etɔn wɛ Yaoundé. Douala wɛ nyí tòɖaxó xe klo húgǎn to Cameroun. Nǔɖi gbɛtɔ́ livi 20 wɛ nɔ nɔ̀ Cameroun. Paul Biya wɛ nyí tògán Cameroun tɔn. Yé nɔ dó nǔɖi ogbè 250 to Cameroun. Flansegbe kpó Glɛnsigbe kpó wɛ nyí ogbè tangan otò lɔ tɔn.

## Ayigba kpó lɛdó kpó otò lɔ tɔn
To gbigblo nǔɖi kilomɛtlu 475 442 tɔn lɛdó kpé, Cameroun nyí 53tɔ to otò xe klo húgǎn to ayihɔ́n lɔ mɛ. E gandó kiklo-nyinyi Papouasie-Nouvelle-Guinée tɔn go. Otò lɔ tin to Cɛncɛn kpó Hwèyixɔ Aflika tɔn kpó to Golfe du Bénin, xenyi akpaɖexwe Golfe de Guinée tɔn kpó Oxù Atlantique tɔn kpó. Kɔmɛnu otò lɔ tɔn lɛ wɛ Nigeria to hwèyixɔ; Tchad to agewaji hwèzɛtɛn-waji; République centrafricaine to hwèzɛtɛn-waji; kpóɖɔ Guinée équatoriale, Gabon, kpó République du Congo kpó to xùwaji.

## Lɛdó lɛ
Gbekɔndókpɔ́ lɔ má Cameroun yì lɛdó 10 mɛ. To azán 12tɔ abɔ̀xúsun 2008 tɔn, Tògán lɔ ɖyɔ́ kinklan lɔ lɛ sɔ́n ayimatɛn lɛ mɛ jɛ lɛdó ɖélɛ mɛ. Ayimatɛn-gán xe nyí ɖiɖe gbɔn tògán dali ɖokpóɖokpó wɛ nɔ ɖeanana lɛdó ɖokpóɖokpó. 

Lɛdó lɔ lɛ nyí mimá dó agbegbe 58 mɛ. Nugokpɔ́ntɔ agbegbe tɔn xe nyí ɖiɖe gbɔn tògán lɔ dali lɛ wɛ nɔ ɖeanana agbegbe exelɛ.

## Tòɖaxó lɛ
Ɖélɛ to tòdaxó xe klo húgǎn to Cameroun lɛ mɛ wɛ:

## Ogbè  lɛ
Ogbè tangan Cameroun tɔn lɛ nyí flansegbe kpó glɛnsigbe kpó. É nyí akpaɖexwe *Commonwealth Grande-Bretagne* tɔn kpó *La Francophonie* tɔn kpó. Suhúgǎn gbɛtɔ́ lɛ tɔn wɛ nɔ dó flansegbe, cigbǎ glɛnsigbe nɔ nyí didó to lɛdó Agewaji kpó Xùwaji-hwèyixɔ otò lɔ tɔn kpó mɛ, yèɖɔ to ojlɛ̌ ɖé mɛ wayi to Grande-Bretagne.

## Alɔdlɛndónù lɛ


Adà:Otò
Adà:Aflika
Niger/guw-bj

**Niger** (xe nɔ nyí yiylɔɖɔ **République du Niger**) nyí otò ɖé to hwèyixɔ-waji Aflika tɔn.Tatɔ́-tònɔ lɔ wɛ Niamey, kpóɖɔ flansegbe wɛ nyí ogbè tangan otò lɔ tɔn. É nyí lilɛdó kpé gbɔn Algérie kpó Libye kpó dali to agewaji, Tchad to hwèzɛtɛn, Nigeria kpó Bénin kpó to xùwaji, kpóɖɔ Burkina Faso kpó Mali kpó to hwèyixɔ. Niger nyí lilɛdó kpé gbɔn ayigba dali, exe zɛɛmɛdó ɖɔ é ma tindó xuto ɖékpókpé. Nyǐkɔ lɔ Niger nyí nina otò lɔ ná tɔ̀sisa Niger tɔn wutu, yèɖɔ xogbe ɖé xe sɔgǎn ko nyí ɖiɖe sɔ́n ogbè Berber tɔn mɛ, xe sɔgǎn zɛemɛdó "Tɔ̀sisa Tɔ̀sisa lɛ tɔn".

Axɔ́luyigba Mali tɔn kpó Ahɔ́luyigba Songhai tɔn kpó tindó ayigba to otò xe nɔ nyí Niger todin mɛ. To godo mɛ, France jɛ anaɖena ayigba xe tin to Niger todin ji. Niger tindó gbɛtɔ́ 15 306 522 xe nɔ nɔ̀ gbigblo lɛdó kilomɛtlu 1 267 000 ɖé mɛ. Adà ɖaxo Niger tɔn ɖé nɔ nyí bibɛ gbɔn danfafa ji.

To ganɖuɖu xúhlɔn yí dó xò ganɖuɖu yí tɔn ɖé to godo, Niger ko lɛzun akɔta démocratie tɔn ɖé xe tindó tonudɔgbɛ́ susu todin. Suhúgǎn gbɔtɔ́ lɛ tɔn wɛ nɔ nɔ̀ gbétatò lɛ mɛ, kpóɖɔ yé ma sɔgǎn yì wexɔmɛ sɔmɔ.

Niger nyí ɖokpó to otò xe jɛhɛ́n húgǎn to ayihɔ́n lɔ mɛ lɛ mɛ xe ma tindó tito aliginglɔnna vijiji tɔn ɖékpókpé. 41,4 to kanweko ji gbɛtọ lɛ tɔn wɛ tin to ohɛ́n mɛ. Xuvɛ to yasana otò lɔ.

Agbàn hinhɛn byɔ́ tòmɛ Niger tɔn tangan wɛ osé *uranium* tɔn, kanlin-yìnyìn, azíngòkún kpó alùbasa kpó. Milɛti kpó ayìví kpó nɔ nyí didó to xùwaji, kpóɖɔ fɛnlinnyɛ kpó leke kpó. Lɛsi nɔ nyí didó to agbàdo Tɔ̀sisa Niger tɔn mɛ. Azín wɛ nyí jinukun titewungbe húgǎn lɛ. Jinukun titewungbe ɖévo lɛ wɛ sékànfun kpó akpàkún kpó.

Niger nyí oxwé tɛ́gbɔ́ɛ wewe xe yè ma nɔ saba mɔ lɛ tɔn. To wunmɛ ohwín xe to hwèyixɔ-waji Aflika tɔn lɛkpó mɛ, ohwín hwèyixɔ-waji Aflika tɔn lɛ kɛ́ɖɛ́ wɛ nyí ohwín xe sɔgǎn nyí mimɔ to Niger.

## Ayigba kpó lɛdó kpó otò lɔ tɔn
Niger tin to dogbó xe tin to lɛdó Sahara kpó Afrique subsaharienne kpó tɔn lɛ cɛncɛn ji. Niger nyí lɛdó ɖé xe dɛn na kilomɛtlu 1 267 000; yèɖɔ lɛdó xe mɛ osin tin te ná kilomɛtlu 300. Ewɔ wɛ nyí otò ko-nukundokpótɔ xe klo húgǎn to ayihɔ́n mɛ. Niger má dogbó lẹ hẹ otò voovo cinawe. Dogbó xe ɖite húgǎn lɔ wɛ Naijilia to xùwaji.

Nɔtɛn xe yìdó húgǎn to Niger wɛ Tɔ̀sisa Niger tɔn, xe tindó agayiyi mɛtlu 200 tɔn. Nɔtɛn xe yiaga húgǎn to Niger wɛ Mont Idoukal-n-Taghès to Osó Aïr tɔn lɛ ji xe agayiyi etɔn sɔ̀ mɛtlu 2 022.

## Lɛdó lɛ
*Agewaji Niger tɔn: Lɛdó Agadez tɔn
*Cɛncɛn-xùwaji Niger tɔn: Lɛdó Maradi tɔn, Lɛdó Tahoua tɔn, Lɛdó Zinder tɔn
*Xùwaji-hwèzɛtɛn Niger tɔn: Lɛdó Diffa tɔn, Lɛdó Zinder tɔn 
*Xùwaji-hwèyixɔ-waji Niger tɔn: Lɛdó Tillabéri tɔn, Lɛdó Dosso tɔn, Niamey, Lɛdó Tahoua tɔn 

Cɛncɛn Niger tɔn wɛ nyí mimá dó Lɛdó Zinder tɔn kpó Lɛdó Tahoua tɔn kpó mɛ.

## Tòɖaxó lɛ
Toɖohwinnu exe dó tòɖaxó xe tindó húgǎn gbɛtɔ́ 10 000 xya, sɔgbe xɛ mɛxixya 2001 tɔn.

## Alɔdlɛndónù lɛ


Adà:Aflika
Adà:Otò
Niyi Adebayo/guw-bj

Ogán **Adeniyi Adebayo** (xe nyí jiji to azán 4tɔ afínkplɔsun 1958 tɔn) nyí xwɛ̀yiɖɔtɔ kpó tònuɖɔtɔ́ Nigeria tɔn ɖé kpó xe sɛ̀n tayiɖi agbagogán azɔ̌nxwé, azɔ̌n kpó ajɔ́ kpó tɔn ná Nigeria sɔ́n avivɔsun 2019 jɛ 2002.

É ko wà sinsɛ̀nzɔn tayiɖi ayimatɛn-gán tintan xe nyí ɖiɖé gbɔn vòbibla dali to ayimatɛn Ekiti tɔn mɛ sɔ́n azán 29tɔ nuxwàsun 1999 jɛ azán 29tɔ nuxwàsun 2003 to tito tonuɖɔgbɛ́ *Alliance for Democracy (AD)* tɔn mɛ ɖayǐ.

To alɔnu dǐn, é nyí ɖokpó to hagbɛ́ tonuɖɔgbɛ́ *All Progressives Congress (APC)* tɔn lɛ mɛ, kpóɖɔ nukɔntɔ tonuɖɔgbɛ́ lɔ tɔn ɖé. É nyí ɖiɖé tayiɖi agbagogán azɔ̌n tɔn to avivɔsun 2019, gbɔn togán Muhammadu Buhari dali to agbagogán etɔn lɛ awetɔ ɖiɖé godo.  Adebayo ko tindó numimɔ xe gbloaɖa tawun lɛ to azɔ̌n osɛ́n tɔn susu mɛ. Nuwaɖotana ayiɖego tɔn etɔn lɛ ko nyí to adà akwɛ́ zinzan kpó amì tɔn lɛ mɛ, yèɖɔ tito azɔ̌n tɔn lɛ kpó azɔ̌n ajɔwiwa tɔn lɛ kpó. É nyí hagbɛ́ *Nigerian Bar Association (NBA)* tɔn kpóɖɔ Ogbɛ́ *International Bar Association (IBA)* tɔn.

## Wekpínkplɔ́n
É yì Wexɔmɛ Alavɔ Awɔnlin tɔn fixe é kplɔ́n Osɛ́n te bosɔ mɔ gbeɖewema dè yí, enɛ wɛ LL.B Hons.

## Ogbɛ̀ mɛɖétiti tɔn
Adebayo nɔ ɖǔvivi aihundida lanmɛyiya tɔn lɛ bosɔ nɔ tindó maxɛ to bɔlu tafo ji tɔn, bɔlu adó tɔn, kpó bɔlu afɔ tɔn kpó mɛ.

## Alɔdlɛndónù lɛ


Adà:Otàn gbɛzǎn tɔn
Zangbetɔ

**Zangbetɔ** nyí voɖún ɖé xe yè nɔ yí ɖo cɔ́zán to Gunnu-gbeji lɛ to Benɛ, Togo kpó Naijilia kpó ɖé. Zangbetɔ lɛ taiɖi kponɔ xe nɔ kpénukúndó jijɔxomɛ-ninɔ kpó xixɔ́ gbetato ɖokpóɖokpó tɔn kpó go. Yě nɔ to ɖindankpé to okle kpó ozán kpó nadó mɔ ɖɔ xixɔ tin ná gbɛtɔ́ lɛkpó titewungbe to zánmɛ. Yě tin nadó ɖobu ná ajotɔ lɛ kpó azétɔ lɛ kpó ma nadó wa basí awugblenu ɖé ná kɔmɛnu lɛ bosɔ nɔ wle ɖéxe yě mɔ lɛ bo nɔ ze yě sɔyi kɔmɛgán lɛ kavǐ kponɔ Axɔlu tɔn lɛ dè nadó nyí yasana ɖilě é jɛ ɖó.

## Zɛɛmɛ xe nyí bibasí gandó Zangbetɔ go lɛ
Sɔgbe aca Gunnu lɛ tɔn, zangbetɔ lɛ nyí nyinywɛ bosɔ nyí alɔkɛyi nadó nɔ kpénukúndó jijɔxomɛninɔ kpó xixɔ gbétatò lɛ tɔn kpó go to Gunnugbeji lɛ. Ná exe wutu, yé sɔgan nɔ nyí yiylɔɖɔ kponɔ Gunnu-gbeji tɔn lɛ. Nyǐkɔ yětɔn lɔ Zangbetɔ zɛɛmɛdó mɛxe nɔ kpénukúndó ozán go lɛ. Zangbetɔ lɛ nɔ cinnyɔ́ azànma xe yè basí taiɖi okàn susu kavǐ atìkan lɛ. Yé sɔ nɔ saba sá osɛ̀n sinmɛ voovo lɛ ɖo yé go nadó hɛn yé nyɔ́hwankpɛ bosɔ nyɔ́kpɔ́n.

Dodinnanu dóxya ɖɔ yé nɔ ɖó xúhlɔn jɔwamɔ tɔn bɔ é ma sɔ nyí gbɛtɔ́ lɛ wɛ nɔ nɔ̀ Zanxɔ lɔ glɔ gba, cigbǎ gbigbɔ jiawu lɛ wɛ nɔ nɔ̀ Zanxɔ lɔ lɛ glɔ. Zangbetɔ lɛ ɖo ogbɛ́, to ogbɛ́ lɔ mɛ wɛ Zanvi lɛ, Zangán lɛ, kpó gbɛtɔ́ mɔmɔ lɛ kpó nɔ nɔ̀. Mɛxe ma nyɔ́ ozán lɛ ma nɔ yí Zankpli lɛ kpó yé kpó gba. Zangbetɔ lɛ nɔ wa nujiawu lɛ, taiɖi yé ni byɔ́ Ogo mɛ kavǐ ná yé ni jivi xe nyí Zangbetɔ kpɛvi ɖévo lɛ kavǐ ná yé ni fiɔ yé bɔ yé ni sɔ vɔjɔ.

## Hùnhwɛ Zangbetɔ tɔn lɛ
Hùnhwɛ Zangbetɔ tɔn lɛ nɔ nyí bibasí to gbétatò voovo lɛ mɛ to ojlɛ voovo lɛ mɛ to Gunnugbeji lɛ. To hweɖélɛnu Zangbetɔ lɛ nɔ nyí yiylɔ nadó wá yi nujiawu xe yě nɔ basí lɛ ɖo hɛn awuya mɛxe nɔ wá nuwàtɛn lɛ kavǐ hùnhwɛ ɖévo lɛ tɛnmɛ. Hùnhwɛ Zangbetɔ tɔn lɛ nɔ nyí bibasí to ofi voovo lɛ to Xɔgbonu to tògbo Benɛ tɔn mɛ, kpóɖɔ ga to Ajido to tògbo Naijilia tɔn mɛ.

## Alɔdlɛndónù lɛ
Angélique Kidjo/guw-bj

**Angélique Kpasseloko Hinto Hounsinou Kanjo Manta Zogbin Kidjo**, xe nyí jiji to 14 Liyasun 1960, nyí hànsinɔ, hànkantɔ, aihundatɔ kpóɖɔ avunlɔnyina jlɔjɛ gbɛtɔ́vi lɛ tɔn tɔ xe nyí nyínywɛ gbɔn acà voovo xe é nɔ yizan nádó kpa ohàn étɔn lɛ te.
To oxwe 2007, xojlawema *Time Magazine* ylɔɛɖɔ *Africa's premier diva* xe zɛɛmɛ dó nyɔ́nu hansinɔ klandóvo Aflika tɔn. Angélique jihan to aihundida lanmɛyiya tɔn xe nyí *Tokyo 2020 Olympic games* to azán konǔkunnatɔntɔ Liyasun Oxwe 2021. Ɖélɛ to ohàn xe ze nyíkɔ Kidjo tɔn dó àga wɛ; *Agolo, we we, Adouma, wombo Lombo, Aflika, Batonga* kpódó *Malaika* kpó. Kidjo nɔ dó ogbè voovo atɔ́n (5), yéɖɔ: Fɔngbe, Flansegbe, Ayɔgbe, Gɛngbe kpó Glɛnsigbe kpó. é sɔ kpénugo nádó jihàn to ogbè éxelɛ mɛ ganji. Kidjo nɔ yawu zan nuxixo zɛnlin Benɛ tɔn to húngbe étɔn lɛ mɛ.

## Paris
Hwenuena Kidjo to azɔ̌n wá nádó su wexɔmɛkwɛ étɔn, é kplɔ́n hanjiji to CIM, hanjixwe Jazz tɔn xe dó nyíkɔ tawun to otò Paris tɔn mɛ. Flɛn wɛ é mɔ hànjitɔ kpó hànkpatɔ Jean Hebrail mɛxe é ji ohàn étɔn susu kpó é kpó bosɔ wlealɔ xɛɛ to oxwe 1987. É sɔ bayi agban xe yè nɔ ylɔ ɖɔ parakou ná hànjixwe *Open Jazz Label.*

## Otàn vuhwenu étɔn tɔn
Angélique Kidjo nyí jiji to gbètato Ouidah tɔn to Benɛ yigbaji. Otɔ́ étɔn tlɔn Fɔnugbéji to Ouidah kpóɖɔ ɔnɔ étɔn tlɔn Ayɔnugbéji. Hwenuena Kidjo to ovu, é nyíwǎnna Benɛ sìn ohàn xoxohwenu tɔn lɛ, Miriama Makeba, Hugh Masakela, James Brown, Manu Dibango, Otis Redding, Jimi Hendrix, Stvie Wonder, Osibisa kpódó Santana kpó. Hwenue é dó oxwe cidókpó, é jɛ aihunɖa kpó onɔ étɔn sìn hanjigbɛ kpó, éxe ɖike Kidjo dó nyíwǎnna aca hanjiji kpó weɖuɖu otò étɔn mɛ tɔn. Kidjo jɛ hanji ji to hanjigbɛ wexɔmɛ étɔn tɔn *Les Sphinx* bo sɔ dó kɔɖétɔn ɖagbe tayiɖi joja dè ná akpajlɛ̌ Mariam Makeba *Les Trois Z* tɔn xe é xodó bɔ yé sɔ ji ohàn lɔ to laɖio otò tɔn ji. To fifonǔ oxwe 1980 tɔn, Kidjo ko lɛzun hansinɔ nukúnɖéji to otò Paris tɔn mɛ.

## Agbán Angélique Kidjo tɔn lɛ
**Parakou**, Kidjo sìn agbán tintan xe yi togodo, parakou nyí ɖiɖé tɔ́n to oxwe 1989, éxe godo wɛ é ji ohàn ɖevo lɛ kpó hànkpatɔ Jean Hebrail kpó Jasper var't Hof kpó.

## Aye
Agbán Aye nyí zize jɛ gbonǔ to oxwe 1994 gbɔn alɔ David Z to *Prince's Paisley park studio* to Minneapolis to London. Agbán dókpólo mɛ wɛ ohàn *Agolo* jɛ viɖéo étɔn nyí anaɖéna gbɔn Michael Meyer dali.
Seh-Dong-Hong-Beh/guw-bj

**Seh-Dong-Hong-Beh** (zɛɛmɛdó Jixweyɛxwe nɔ ɖɔ nǔgbó ) nukɔntɔ ná ahwanfuntɔ ɖaxomey tɔn. To 1851 ényi nukɔn nyɔ́nu ahwanfuntɔ lɛkpó xe bɛ soxa 6000 gangansu lɛ yi kpé ɛgba mɛlɛ tɔ Abeokuta, nádó mo afanume xe ɖaxomey nádó wajɔ mɛsisa tɔn. Oxwe étɔn kpó ɔjlɛ xe mɛ é nyí matintɔ te ma nyí nyínywɛ. É sogan ko tin to gblagbla oxwe kotɔ kavǐ bejejeji oxwe gbantɔ to hwenue é nyí nuɖégo to 1850. Hwenue é nyídó nukɔnto ahwanfuntɔɖé we é nyí, yɛɖiɖé étɔn dó danu xe é ko wa. Hwlasusu wɛ é ko nyí nuɖégo tayiɖi yɔkpɔvu, xe ma húgǎn oxwe 8-10 tɔn mɛ. To hwenue yě yi ahwangbenu, susu yětɔn wɛ ná ko nyí xuxu. É ma nyí linlɛn ɖɔ é ná ko nyí jiji to gblagbla Oxwe 1815 kpó 1835 kpó sɛnsɛn. É ma nyí nuɖégo gbɔn ahwanfuntɔ frencx tɔn to ahwan xe wa aimɛ to ɖaxomey kpó Frencx kpó sɛnsɛn, énɛwutu é yonbasí ɖɔ ni ko basí matintɔ kavǐ ko gbɔjɛ to gblagbla ojlɛ 1851, 1874, 1889 oxwe xe Frencx kpó ɖaxomey kpé ná ahwan hwla tintan. É nyí kpikpa kpó yɛɖiɖé alɔ tɔn kpó boso nyí sɛn sa ná to avɔ étɔn mɛ kpó gbɛtɔ́ta kpó to alɔ étɔn mɛ. Owě ɖaxomey kpó ɖaxomevi lɛ xe nyí kinkan to 1851 Freɖérick éɖwyn Forbes, Nukɔntɔ ahwanfuntɔ sinji tɔn Bristisx tɔn. Tayiɖi mɛxɛ jɛagɔ dó mexuxu, é tɔnhwɛn wa awanu ɖaxomey tɔn to 1849 - 50 kpó linlɛn lɔ kpó nádó ɖiɔ linlɛn ná Axɔlu Gueze nidó dóalɔtɛna meyu sisa yidó wajɔ (African Slave Traɖé). É dónu ahwanfuntɔ nyɔ́nu ɖaxomey tɔn lɛ, ɖɔxo gandó gbɛzǎn yětɔn go to gigɔ mɛ. F. é Forbes ma nyí ahwangan tintan xe tɛnkpɔn nádó dóalɔtena mɛyu yidó wajɔ to xweyixɔ waji Africa tɔn. Nádó hɛn onǔ énɛlɛ wa vivɔnu, Ahwangan British tɔn lɔ dǐn mɛxe to ajɔ lɔ wa lɛ bo ná yě sɔxa akwɛ́ tɔn xe su tawun ɖé ná yě nidó dókpà ɖɔ yě ná ɖɔalɔte to nuwiwa mɔnkɔ lɛ. Guezo Axɔlu ɖaxomey tɔn tindó ahwanfuntɔ yonnu 3000, yěmɛkpó we é sɔ ɖa ɖi asi, to hwenue é ko sa sunnu ɖi afanumɛ.

## Dódǐnnanu dógo
Bella Agossou/guw-bj

**Bella Agossou** (nyi jiji to oxwe 1981) nyí Benɛ-vi aihundatɔ nukpinkplɔ́n-dó-kplɔ́nnu tɔn ɖé bo nɔ wazɔn xɛ Sinimɔto Espagnole tɔn.

## Azɔ́n étɔn
Azɔ́nxwe aihundida tɔn "Sonangnon" tɔn xe tin to Benɛ mɛ wɛ Agossou bɛ azɔn aihundida tɔn étɔn jɛeji te. Éwɔ lɔsu wɛ dó azɔ̌nxwe lɔ ai bosɔ nɔ ɖéanana ná ɛn. Cigbǎ to oxwe ɛnɛ xe é dó azɔnxwe lɔ ai godo, é bɛ agban bo yí Espagne to oxwe 2002 tɔn mɛ. To hwenɛnu é kplɔ́n ogbé Catalan kpó Espagne tɔn kpó nádó nɔ yizan to azɔn étɔn wiwa mɛ. To aihun xe nɔ nyí *Un Cuento de Navidad (Christmas Tale)* mɛ, é yí adà ɖé wa xe nyí nyɔ́nu ɖé xe kpónɔ lɛ to dǐndǐn ná é ma yi gbeɖéwema nádó byɔ́ Oto ɖevo mɛ wutu to aihun lɔ mɛ. Énɛgodo, sɔ tɔn to aihun susu lɛ mɛ to Oto étɔn mɛ kpóɖɔ to Oto ɖevo lɛ mɛ ga, étlɛ nyí to Yovotomɛ lɛ ga, aihun lɛ tayiɖi Los Nuestros, Moranetta, A cuento of Nadal and Palmeras en la Nieve. Cigbǎ to azán wiatɔntɔ, osun cianwetɔ, oxwe 2017 tɔn mɛ, Agossou dóxya ɖɔ émi tindó Nusatɛn ɖé xe nɔ nyí "NOK".
Elisabeth Ekoué Pognon/guw-bj

**Elisabeth  Ékoué  pógnon** (nyi jiji to oxwe 1937) nyí hwɛdatɔ tintan xe nyí nyɔ́nu to Otogbo Benɛ tɔn mɛ. Éwɔ wɛ sɔ nyí nyɔ́nu tintan xe byɔ́ ogbɛ hwɛdatɔ ɖaxo Benɛ tɔn lɛ mɛ kpóɖɔ ga é sɔ nyí nyɔ́nu tintan xe nyí ɖiɖé gbɔn ovo bibla dali nádó nyí ɖiɖé tayiɖi Ogán kpéte hwɛdóxwe ɖaxo húgǎn Benɛ tɔn.

## Bɛjɛeji gbɛzǎn étɔn tɔn
Nyǐkɔ xe énɔ nyí hwɛkpó dó yi asuxwe wɛ Elisabeth Kayissan Ékoué. Asu étɔn wɛ nɔ nyí *pógnon*. Yé ji to 1937. Éyi wexɔmɛ ɖaxo to Lomé, Togo kpó Dakar kpó to Senegal. Éyi Gbeɖéwema B.Sc étɔn to Wexɔmɛ Alavɔ Poitiers tɔn to France dó hwɛɖiɖɔ ji. Énɛgodo éyi Gbeɖéwema ɖàxo Masters tɔn to hwɛdidamɛ to Wexɔmɛ Alavɔ  Panthéon-Assas to paris to 1962.

## Azɔn étɔn
To 1965, pógnon kɔnawudókpɔ́ xɛ hwɛɖɔxɔsa ɖaxo Benɛ, éxe wɛ zɔn bɔ é dó nyí nyɔ́nu tintan xe nyí hwɛdatɔ ɖé to Benɛ. To hwenuena é ko wazɔn to hwɛɖɔxɔsa kpɛvi kpɛvi lɛ godo, ésɔ wa lɛzun Oganɖaxo hwɛɖɔxɔsa xe tin to Kutɔnu tɔn, énɛgodo sɔ wazɔn to hwɛɖɔxɔsa mayigbe-na-hwɛ-xe miɖà námi tɔn. kpóɖɔ ga to hwɛɖɔxɔsa xe klo húgǎn to Benɛ mɛ tɔn, éxe wɛ náɛ lɛblanu-lɔkɛyi lɔ nádó nyí nyɔ́nu tintan xe tin to yé mɛ. To 1993, yé ɖé tayiɖi nyɔ́nu tintan xe ná nyí hwɛdatɔ to hwɛɖɔxɔsa ɖaxo yɔ́yɔ́ xe yé gba dó Benɛ mɛ. Énɛgodo ényi ɖiɖé gbɔn ogbɛ étɔn lɛ dali nádó nyí Ogan kpéte ná yé, éwɔ sɔ wɛ nɔ otɛn énɛ lɔ mɛ kaka jɛ 1998 hwɛkpó dó joe ná Conceptia  Dénis  Ouinsou. Todin, é ko jo azɔn hwɛdida tɔn dó.

## kpɔn fi dógɔ
nyɔnu Tintan xe nyí hwɛyidótɔ to ayihɔ́n lɔ blebu mɛ.

## alɔdlɛndónù lɛ
Adrien Houngbédji/guw-bj

**Adrien Houngbédji** xé nyí jiji to azán atɔ́ntɔ xwejisun 1942 tɔn nyí tònuɖɔtɔ́ Benɛ tɔn ɖé kpóɖɔ nukɔntɔ́ tonǔɖɔgbɛ *Parti du renouveau démocratique, PRD* tɔn xé nyí tonǔɖɔgbɛ tangan to tonǔɖɔgbɛ xe tin to otò Bene tɔn mɛ lɛ. É nyí ogán ná weɖégbɛ tonǔɖiɖɔ tɔn Benɛ tɔn sɔ́n oxwe 1991 jɛ oxwe 1995, mɔdókpólɔ é sɔ nyí lizɔnyizɔnwatɔ tangan otò Benɛ tɔn sɔ́n oxwe 1996 jɛ 1998. É sɔ vɔ ogán weɖégbɛ tonǔɖiɖɔ tɔn Benɛ tɔn ɖù sɔ́n oxwe 1999 jɛ 2003. Sɔ́n bɛjɛeji oxwe 1991 tɔn wɛ Houngbédji ko jɛ agbahwlɛnji nádó lɛzun togán otò Benɛ tɔn. É jai jɛ ɔtɛn awetɔ mɛ to hwenuena yé blavo to oxwe 2006, cigbǎ é nyí zizejai tawun gbɔn Yayi Boni dali. Énɛgodo é sɛ̀n hwla atɔ̀ntɔ tayiɖi ogán ná weɖégbɛ tonǔɖiɖɔ tɔn Bene tɔn sɔ́n oxwe 2015 jɛ 2019.

## Azɔ́n tonǔɖiɖɔ étɔn tɔn
Adrien Houngbédji nyí jiji to Aplahoué (Benɛ) to 1942. É mɔ gbeɖéwema ɖaxo húgǎn yí to hwɛ̀ɖiɖɔ mɛ to wexɔmɛ alavɔ Paris tɔn to 1967. To oxwe dókpólɔ mɛ, é ze otɛn tintan to wexɔmɛ *French National School of Magistrate* tɔn mɛ. To avǐvɔsun 1968 tɔn, Adrien kɔnawudókpɔ́ kpó ogbɛ hwɛdatɔ lɛ tɔn kpó to Cotonou. Hwenuena é yigbe nádó lɛzun agɔjɛdómɛtɔ to hwenue Mathieu Kérékou to ganɖu, é nyí wiwlesú dó ganmɛ to Afínkplɔsun 1975 tɔn. Azán kleun ɖé godo to azán atɔ́ntɔ xwejisun 1975 tɔn, Houngbédji hɔn sɔ́n gankpamɛ dó gbè; éxewutu yé ɖahwɛ oku tɔn ná ɛn. Adrien yì Paris, énɛgodo é yì Dakar to Sénégal fie é nyí mɛkplɔ́ntɔ to hwɛdida mɛ tɛ. To hwenue é tɔ́n sɔ́n finɛ, Adrien yì Libreville to otò Gabon tɔn mɛ fie é sɔ wazɔn hwèdidá tɔn tɛ. To otò Gabon tɔn mɛ, Houngbédji jɛakɔ xɛ togbogan Omar Bongo. Bongo ná anyiamɛ Houngbédji nádó lɛkɔ dó Benɛ to Awewesun 1989 tɔn, hwenuena ganɖuɖu Kérékou tɔn sɛ́ wema jona ylandó tɔn dó Houngbédji. Omar Bongo wleawuna agahun kpó nukɔntɔ ayimatɛn lɛ tɔn to Gabon kpó nádó kplan Houngbédji lɛkɔ dó Bɛnɛ. To xwejisun 1990 tɔn, Houngbédji dó ogbɛ́ *Democratic Renewal Party* te, bɔ to bíbɛ oxwe 1991 tɔn, é nyí ɖìɖé tayiɖi dókpó to weɖégbɛ tonǔɖiɖɔ tɔn Benɛ tɔn. É hwlɛn ogán tɛn otogbo Benɛ tɔn to xwejisun 1991 tɔn, cigbǎ otɛn atɔ̀ntɔ wɛ é gba to hwenuena yě xya ovo godo. Énɛgodo é wa nyí ɖiɖé ɖi ogán weɖégbɛ tonǔɖiɖɔ tɔn Benɛ tɔn sɔ́n oxwe 1991 jɛ oxwe 1995. Houngbédji kɔnawudókpɔ́ to okpli otò tɔn *National Conference* mɛ éxe hundótɛnmɛ dóte ná Benɛ nádó dó tonǔɖɔgbɛ avɔtatanɔ (democracy) susu to Afinkplɔsun 1990 tɔn. Kérékou nɔ godo ná Houngbédji nádó nyí ogán to okpli lɔ godo cigbǎ Nicéphore Soglo mɔ nukúnɖagbe mɛxe to okpli lɔ tɛnmɛ tɔn lɛ yi húgǎn Houngbédji, éxe zɔn bɔ Soglo dó nyí ɖiɖé. To xwejisuu 1995 tɔn, to ovo ɖiɖi ná aisintɛn weɖégbɛ tonǔɖiɖɔ tɔn hwenu, ogbɛ *PRD* tɔn kpó tonǔɖɔgbɛ ɖevo lɛ kpó jɛagɔ dó togbogan Nicéphore Soglo, éxe hɛn ɔgbɛ *PRD* tɔn mɔ aisintɛn susu yi bɔ Houngbédji sɔ vɔ nyí ɖiɖé ɖi ògán weɖégbɛ tonǔɖiɖɔ tɔn Benɛ tɔn ná awetɔ to azán koatɔ́n-nukúnɛnɛtɔ Lidosun, hwenue é ɖu to mɛxe Kérékou dèɖayǐ Bruno Amoussou ji. To azán ciantɔ̀ntɔ Nuxwàsun 1998 tɔn, Houngbédji kanwe azɔndóte tɔn kpó hagbɛ́ *PRD* tɔn atɔn kpó.
Paulin Joachim/guw-bj

**Paulin Joachim** (sɔ́n azan 20 zosun, oxwe 1931 jɛ azan 24 abɔhunsun, oxwe 2012) xe sɔ nɔ nyí yiylɔ ɖɔ Paulin Joachim Branco ɖé Souza, nyí xomilomilo kantɔ ɖé, kpóɖɔ Linlinnamɛtɔ ɖé xe wa sɔ́n otògbo Benɛ tɔn mɛ, é wa lɛzun tovi France tɔn. Mɛsusu wɛ nyɔ́ɛn ná xoɖiɖɔ kpó zohunhun kpó étɔn, énɛwutu wɛ yé nɔ ylɔɛ ɖɔ Linlinnametɔ ɖaxo Aflika tɔn (*A Legend of Journalism in Africa*).
Taitanik/guw-bj

**Taitanik** (Glɛnsigbe: Titanic) nyí tɔjihun ɖaxo yovo Glɛnsi lɛ tɔn ɖé xe siɔ dó oxù Atlántíkì tɔn mɛ to azán fɔtɔ̀ntɔ, osun ɛnɛtɔ, ohwè 1912 tɔn to hwenue é gba dó osin-agò ɖé go to oxù cɛncɛn to hwenuena é to gbejizɔnlin titan étɔn ji sɔ́n ayimatɛn Southampton tɔn yí ayimatɛn New York tɔn ji. To gbɛtɔ́ sɔxa ɖi 2,224 xe tin to tɔjihun lɔ mɛ lɛ, gbɛtɔ́ húgǎn 1,500 wɛ kú, éxe wɛ zɔn bɔ gbɛtɔ́ sɔxa xe kú lɛ dó nyí ɖéxe sù húgǎn to tɔjihun dókpó gbigba hwenu. Nujijɔ éxe ɖɔn ayidónugo gbɛtɔ́ lɛ tɔn dó éji bɔ yé yí nujijɔ éxe dó basí yɛɖiɖé susu kpóɖɔ yé basí sinimɔ̀tò étɔn ná gbɛtɔ́ lɛ nidó kpɔn. Taitanik wɛ nyí tɔjihun xe klo húgǎn xe to otɔ̀ji to xwelɔnu, é sɔ nyí tɔjihun awetɔ to tɔjihun atɔ̀n xe klo húgǎn to xwelɔnu lɛ mɛ. Taitanik wɛ nyí tɔjihun xe klo húgǎn xe to otɔ̀ji to xwelɔnu, é sɔ nyí tɔjihun awetɔ to tɔjihun atɔ̀n xe klo húgǎn to xwelɔnu lɛ mɛ. Taitanik nyí gbigbá gbɔn azɔ̌nxwe Harland kpó Wolff Shipyard xe tin to Belfast kpó tɔn dali.Txomas Anɖrews wɛ nyí ogán xe nɔ ɖéanana tɔjihun gbigbá to azónxwe lɔ to xwelɔnu. dǎwe éxe lɔsu ku to nujijɔ lɔ hwenu. Nukɔntɔ éɖwarɖ Smitx xe kpacɛ ná tɔjihun kuntɔ lɛ to azan lɔ gbe lɔsu siɔ kpó tɔjihun lɔ kpó. Tɔjihun Taitanik tɔn lɔ bɛ ɖélɛ to adɔkunnɔ hwenɛnu tɔn lɛ hɛn kpóɖɔ susu to mɛxe to tɛnsɛ sɔ́n otò Great Britain, Irelanɖ kpóɖɔ fiɖevo lɛ to yovo yigba ji nádó bɛ́ ogbɛ̀ yɔ́yɔ́ ɖevo to otò Uniteɖ State tɔn mɛ. Taitanik klo sɔmɔ bɔ tɛnmɛ akwɛ́nɔ lɛ tɔn gbɔnvo ná wamɔnɔ lɛ tɔn. To awa akwɛ́nɔ lɛ tɔn ji, gbɛɖunú susu wɛ nyí babasí dó émɛ tayiɖi; fie yě nɔ lɛawu te, fie yě nɔ xya owé te, fie yě nɔ ɖunu te kpó onú mɔmɔ lɛ kpó. Taitanik nyí tɔjihun ɖé xe tindó xixɔ susu bɔ osin ma sɔgan gbɔn fiɖé dó byɔ́ é mɛ. Tɔjihun flinflin
kanɖé-atɔ́n-nukúnatɔ̀n (48) lɛ wɛ é nɔ bɛ hɛn nádó hwlɛn gbɛtɔ́ lɛ to hwenuena nugbajɛmɛji ajiji tɔn jɔ. Sigba to azan lɔ ji, tɔjihun flinflin ko (20) kɛɖɛ wɛ é bɛ hɛn.tojihun lɔ lɛ sɔgan kpénugo nádó bɛ́ gbɛtɔ́ sɔxa 1,178 xe nyí odá ná gbɛtɔ́ sɔxa 2,224 xe tin to Taitanik lɔ mɛ to azan lɔ gbe.

## Lexe nujijɔ lɔ jɔ gbɔn
To hwenue tɔjihun Taitanik tɔ́n sɔ́n ayimatɛn Southampton tɔn to azán aotɔ, Lidósun, to
1912 godo, é glin dó ayimatɛn Cherbourg tɔn to otò Flans tɔn mɛ, énɛgodo é sɔ glin dó Queenstown to otò Irelanɖ tɔn mɛ hwɛkpó é dó bɛ gbejizɔnlin étɔn nádó yì New York, cigbǎ
to azán wiɛnɛtɔ, Libɔsun, ohwè 1912 tɔn to hwenuena é to gbejizɔnlin ji wɛ to ajiji mɛ é
gba dó osin agò ɖé xe tin to oxu cɛncɛn go,to ogàn wiawe kpó nukúnxwixwe ko (11:40) to
ozán gbodó awè mɛ. Osin jɛ wiwɔ byɔ́ tɔjihun lɔ mɛ ji to afɔdókpólɔji. Yɔkpɔvu lɛ kpó nyɔ́nu
lɛ kpó wɛ yé bɛ́ dó tɔjihun flinflin lɔ lɛ mɛ jɛnukɔn, ná nǔxe osɛ́n lɔ ɖɔ ninyɛ. To ogàn
awè é lan nukúnxwixwe ko mɛ (2:20am), Taitanik wɛn dó awè hwenue gbɛtɔ́ susu lɛ gbɛ tin to é mɛ, bo sɔ siɔ to ganxixo awè gblamɛ. gbɛtɔ́ sɔxa 710 wɛ nyí hwinhwlɛn to nujijɔ lɔ hwenu to hwenuena tɔjihun ɖaxo ɖevo wá bɛ́ mɛxe lùntɔ́n lɛ godo.

## Alɔdlɛndónù lɛ
Daddy Showkey/guw-bj

**Daɖɖy Showkey** nyí hànjitɔ galala tɔn oto náijilia tɔn. Ohanca étɔn nɔ nyí yiylɔ ɖɔ owěɖuɖu ghetto tɔn kavǐ ghetto. é nyí nyínywɛ to Ajegunle sɛkpó vivɔnu oxwe 1990 tɔn. nyǐkɔ étɔn wɛ John Oɖafe Asiemo sigba bo sɔ nyí nyínywɛ ɖi ɖaɖɖy Showkey gbɔn ghetto lɔ blebu mɛ.   é wa sɔ́n axɔluɖata Olomoro tɔn to Isoko xuwaji lɛdó ganɖuɖu dókɔ̀ otogbo Delta tɔn.
## Ohan dókpódókpó
*1996 "Diana"
*1991 "Fire Fire"
*2011 "The Name"
*2011 "The Chicken"
*2011 "Sandra"
*2011 "Young girl"
*2011 "Ragga Hip hop"
*2011 "Asiko"
*2011 "Mayazeno"
*2011 "Girl's cry"
*2011 "What's gonna be gonna be"
*2011 "Welcome"
*2011 "Ghetto Soldier"
*2011 "Jehovah"
*2011 "Dancing scene"
*2017 "One Day"
*2017 "Shokey Again"
## Alɔkɛyi
To 2018, ɖaɖɖy Showkey lɛzun afɔzéɖayǐtɔ ná Real Estate Management Revelation Property Group to otogbo Awɔnlin tɔn.
E nyí dókpó to omɛnukúnɖéji tɔn lɛ tayiɖi Alex Ekubo, Ikechukwu Ogbonna, Belinɖah E nyí dókpó to omɛnukúnɖéji tɔn lɛ tayiɖi Alex ékubo, Ikecxukwu Ogbonna, Belinɖah Effah, Mary Lazarus kpódó Charles Inojie kpó .
## Bladókpɔ́ ohan tɔn lɛ
*2011 "The Name"somebody call my name showckey

*2011 "Welcome"

## alɔdlɛndónù lɛ
Ayɔnu lɛ/guw-bj

**Ayɔnu lɛ** kavǐ **Yoruba-nu lɛ** nyí dókpó to akɔ̀ xe tin to mɛyuu-gbeji lɛ mɛ, yé sù to xwezɛtɛn aflika tɔn kpóɖɔ suhúgǎn yětɔn wɛ tin to otò náijilia tɔn, Benɛ tɔn kpóɖɔ Togo tɔn kpó mɛ xe yè sɔgan ylɔ ɖɔ Ayɔnu-gbeji. To Aflika, ɖiblayi gbɛtɔ́ livi kanɖé-awe wɛ nyí ayɔnu kpóɖɔ sɔxa kanweko vuɖé sɔ tin to lɛdó ɖevo lɛ xe ma nyí Aflika mɛ. Otò xe mɛ ayɔnu lɛ ka sù te húgǎn wɛ náijilia, to otò éxe mɛ ɖiblayi gbɛtɔ́ fotɔ̀n-to-kanweko ji wɛ nyí ayɔnu, xe dóxya ɖɔ Ayɔnu lɛ nyí dókpó to akɔ̀ xe klohúgǎn to Aflika lɛ mɛ. Suhúgǎn ayɔnu lɛ tɔn wɛ nɔ dó Ayɔ-gbe (kavǐ Yorùbá). Ayɔnu lɛ sɔ nyí nyínywɛ ná kɔnu-gbe voovo xe yé tindó lɛ. ɖélɛ to kɔnu-gbe éxelɛ mɛ wɛ "Èkìtì"; "Èkó" ; "Ìjɛ̀bú" ; "Ìjɛ̀cà" ; "Ìkálɛ̀" ; "ɔ̀yɔ́" ; "ɛ̀gbá" kpó mɔ-mɔ kpó. Ayɔnu lɛ nyí akɔ̀ ɖé xe sɔ nɔ xɛjomɛ̀ titewungbe omɛ̀ xe wá sɔ́n akɔ̀ ɖevo mɛ lɛ, yé sɔ nɔ yiwǎnna yěnɔzo
Agoli-agbo/guw-bj

**Agoli-agbo** wɛ nɔ nyí kpinkpɔ́nhlan ɖi mɛxe nyí axɔlu wiawetɔ kpóɖɔ godo tɔ Dahomey ton. É nɔ ganzìnkpó ji sɔ́n 1894 jɛ 1900.

## Otàn gbɛzǎn tɔn
E xɛ ofin ji to hwenue axɔlu xe jɛnukɔn ná ɛn, Béhanzin, nyí zize sɔyi kanlinmɔgbenu to hwenue é cíahwàn to ahwàntɔ́nmɛ France tɔn hwlà awetɔ sɔta Dahomey hwenu godo.
Kanlinmɔgbenu-yì yì Béhanzin tɔn ma hɛn ganɖudómɛji France tɔn sɔgbe xɛ osɛ́n. Ahwangán France tɔn lɔ Alfred-Amédée Dodds hùn dótɛnmɛ dóte ná mɛlɛkpó xe ko gbɛ wá sɔ́n xwédó axɔlu tɔn mɛ nádó xɛ ofin lɔ ji, ényi mɛlɔ ko saa yigbe nádó dóalɔwemɛ ɖɔ gbèkɔndókpɔ́ ɖé ko nyí didóai xe nágbè France nádó nyí xixɔ́basínamɛtɔ Axɔluɖuta lɔ tɔn; yěmɛkpó wɛ gbɛ́.

To godomɛ, to azán fɔtɔ̀ntɔ Alunlunsun, Oxwe 1894 tɔn, Ahwangán Béhanzin tɔn Axɔvi Agoli-agbo(mɛxe sin nyíkɔ zɛɛmɛdó "axɔluɖuta lɔ ma ko jai", nɔvisunnu Béhanzin tɔn kpó visunnu Axɔlu Glélé tɔn kpó dóalɔwemɛ. É nyì zizedó lɔ ofin ji tayiɖi 'kɔmɛgán' ɖé kakati ni nyí tayiɖi ayimatɛngán akɔta jɔun ɖé tɔn, gbɔn Francenu lɛ dali to hwenue é yigbe nádó dóalɔwemɛ ɖɔ akɔta émi tɔn ko jogbè.

E 'ɖugán' ná oxwe cidókpó, bɔ afɔ̀zéɖayǐtɔ ganɖuɖu France tɔn ɖé nyí alɔgɔtɔ ná ɛn. Francenu lɛ basí tito nádó ɖéanana acɛkpikpa, éxe yé kpénugo nádó wà to azán wiawetɔ, Afínkplɔsun, oxwe 1900 tɔn. Ðilě acɛ̀glànglànkpanamɛ kpó mɛtitafu yovo lɔ lɛ kpó tɔn fɔn bo to sinsinnyɛ ɖéji dógɔ́, Agoli-agbo hɔ̀njɛgbé bo ɖédó Gabon.

To 1910, yè nágbè é nádó lɛkɔwa bo nɔ̀ Agbegbe Savɛ tɔn mɛ. Sɔ́n ojlɛ ɖé mɛ jɛ ɖevo mɛ é nɔ lɛkɔyi Abomey nádó yì bayi sinsɛ̀n ná tɔgbó lɛ kpó axɔlu xe wayi lɛ kpó.

Ohia Agoli-agbo tɔn wɛ afɔ̀ ɖé xe to osé ɖé xò, ogá ɖé (ohia ahwànfunnu xoxo lɛ gigɔjó tɔn to osɛ̀n yɔ́yɔ́ xe acɛkpatɔ yovo lɛ zéɖayǐ lɛ tɔn), kpó akíza ɖé kpó, gɔna axɔlu godo tɔn ɖaxomey tɔn.

## alɔdlɛndónù lɛ
Fɔnnu lɛ/guw-bj

**Omɛ Fɔn tɔn lɛ**, xe sɔ nɔ nyí yiylɔɖɔ **Fɔnnu, Agaɖja** kavǐ **[[Dahomey]]**, wɛ nyí akɔ̀ xe klo húgǎn to Benɛ bo su to xuwaji otò lɔ tɔn; yé sɔ tin to xùwaji-hwèyixɔ tɔn Náijilia tɔn kpó Togo kpó. Bladókpɔ́ gbɛtɔ́ sɔxa xe akɔ̀ éxe behɛn tɔn wɛ nuɖi gbɛtɔ́ sɔxa 3,500,000, kpóɖɔ yé nɔ dó Fɔngbe.

Otàn Fɔnnu lɛ tɔn tindó kancica kpó axɔluɖuta Dahomey tɔn kpó, axɔluɖuta ɖé xe nyí anaɖéna ganji ɖé to oxwe kanweko fɔtɔnnukún-awetɔ cigbǎ bo tindó dódónu dóhwenu tɔn dókpólɔ kpó omɛ Aja tɔn lɛ kpó. To aca-lixo, Fɔnnu lɛ nyí akɔ̀ ɖé xe mɛ acà, onywɛ, alixo nuyiwa tɔn, linlɛn lɛ, anazɔ́n kpó mɔmɔ kpó nɔ nyí kpinkplɔ́nmɛ sɔ́n hwɛndó ɖé jɛ ɖevo mɛ gbɔn otàn lexe nulɛ nɔ nyí wiwa dó tɔn ɖiɖɔ námɛ gblamɛ matin kanɖayǐ jɔun ɖé, yé sɔ tindó alixo sinsɛ̀n-bibasí tɔn yětɔn xe nɔ nyí anaɖéna ganji ɖé. Yé nyí nyínywɛ gbɔn yovo ajɔ́ kanlinmɔ tɔn wàtɔ oxwe kanweko fɔtɔnnukún-ɛnɛtɔ tɔn lɛ ná àcà N'Nonmiton kavǐ Dahomey Amazons tɔn yětɔn – xe nɔ dózolanmɛna nyɔ́nu yětɔn lɛ nádó sɛ̀n tayiɖi ahwànfuntɔ lɛ, xe to oxwe susu lɛ godo wá funahwàn sɔta yovo France tɔn lɛ to 1890.
Susu Fɔnnu lɛ tɔn wɛ nɔ nɔ̀ gbétatò lɛ kpó tòkpɛvi lɛ kpó mɛ bo nɔ nɔ̀ oxɔ̀ okɔ́ vɛɛ tɔn lɛ mɛ.
Glele/guw-bj

**Glɛlɛ kavǐ Badóxou** ( xe kú to azán koatɔ́n-nukúnɛnɛtɔ Awèwèsun oxwe 1889 tɔn) nyí Axɔlu aotɔ Dahomey tɔn xe ɖù sɔ́n oxwe 1858 dó jɛ hwenue é xù éɖé to oxwe 1889.

## Otàn gbɛzǎn étɔn Tɔn

Badóuxou, xe nyí gánzinkpó-nyǐkɔ Glèlè tɔn, nyí nyínywɛ (enyi yè ma xya adandózan dógɔ) tayiɖi axɔlu aotɔ́ axɔluɖuta Aja tɔn Dahomey tɔn (xe nyí akpaɖéxwé otò Benɛ tɔn to égbexe). É jɛ otɛn otɔ́ étɔn Gezo tɔn mɛ sɔ́n oxwe 1858 jɛ 1889. Glele zindónukɔn to otɔ́ étɔn sín ahwànfunfun lɛ lixo, ná akpaɖéxwé nádó yí axɔ́su ná okú otɔ́ étɔn tɔn, kpóɖɔ nádó bɛ kanlinmɔ lɛ. To ganɖuɖu étɔn hwenu é hɛn amivɛɛ-jɔ́ kpó kanlinmɔ-jɔ́ kpó to Dahomey lóɖò dógɔ. Glele sɔ kɔngbedókpɔ́ xɛ Flansenu lɛ, mɛxe yé ko nágbe to Porto-Novo sɔ́n axɔlu étɔn si.
Omɛ France tɔn lɛ tindó kɔɖéton ɖagbe to xoɖɔdókpɔ́ yětɔn kpó Glele kpó mɛ nádó sɔgan tindó dótɛnmɛ nádó wàjɔ to Cotonou to hwenuena é to gánzinkpó ji. Glele sin ohia lɛ wɛ kinikini kpó ohí yɛsuɖiɖé xe nyí nunyɔzan Gunnu lɛ tɔn (voɖun minyɔ́ tɔn, ogàn tɔn kpó ahwàn tɔn kpó). Asi nyíwǎnna étɔn wɛ Visesegan. Ðilě étlɛ nyíɖɔ yovo Europe tɔn kpó hunhlɔnnɔ ayihɔ́n mɛ tɔn yɔ́yɔ́ lɛ kpó ɖɔalɔtena kanlinmɔ sìn ajɔ̀ wiwa dó, Glele zindónukɔn nádó to kanlinmɔ lɛ bɛkpli. Ogle étɔn lɛ sɔ nyí nukúnkpéɖégo gbɔn kanlinmɔ lɛ dali, kpóɖɔ kanlinmɔ lɛ wá lɛzun wɛnsagun xe nɔ nyí sisɛdó tɔ́gbo lɛ dè (tayiɖi avɔ́sannu tɔn ɖé) to hùnhwɛ lɛ hwenu. To oxwe 1860, é kpé kpó William Foster xe nyí nukɔntɔ Clotilda tɔn kpó, xe nyí tɔjihun ɖaxo godo tɔn nádó bɛ kanlinmɔ lɛ yí otò Amɛlika tɔn mɛ, kpó linlɛn lɔ kpó nádó mɔgbeyi dó sà yé. Sɛkpɔ vivɔnu ganɖuɖu Glele tɔn, kancica kpó otò Flans tɔn kpó lɛkɔ dó godo ná ajɔ́wiwa to Cotonou to adà gblo dógɔ kpóɖɔ nukúnnumamɔjɛnumɛ ogbè tɔn to Dahomey kpó Flans kpó cɛncɛn gbɔn ajɔ́lixo wutu. Glele kú to ajijimɛ hwɛkpó Flansinu lɛ dó Kondó wɛ basí xoɖɔdókpɔ́ lɔ kpó omɛ̀ Flans tɔn lɛ kpó. Glele nyí matintɔ to azan koatɔ́nnukúnɛnɛtɔ Awèwèsun oxwe 1889, bɔ visunnu étɔn Kondó xe nyí nyínywɛ tayiɖi Béhanzin sɔ jɛ otɛn étɔn mɛ.
Dakauta/guw-bj

**Dakauta** nyí malenugan Otò Kano tɔn. é ɖugan ná azán dókpó kpóun to oxwe 1452.
## Otàn gbɛzǎn étɔn tɔn to otànnǔgbó Kano tɔn mɛ
Otàn gbɛzǎn Dakauta tɔn tin to odó, sɔ́n palmer 1908 tɔn. lɛdógbeɖevomɛ yovogbemɛ tɔn Otànnǔgbó Kano tɔn.
Dakauta wɛ nyí Saraki fɔtɔ̀n-nukúnawetɔ. Bo nyí unbɔkpɛnnɔ. gbɛtɔ́ lɛ ɖɔɖɔ, “Enyi é lɛzun Saraki, é ná ɖɔxo.”
hwenue é ko lɛzun Saraki godo, cigbǎ to hwenue é ma kpénugo nádó ɖɔxo ná azán dókpó, é nyí ɖiɖésɛ̀ sɔ́n ganzinkpó ji.
## Otànnǔgbó Kano tɔn
## alɔdlɛndónù lɛ
Dakore Egbuson-Akande/guw-bj

**Dakore Egbuson-Akanɖe** (mɛxe nyíkɔ xe mɛjitɔ étɔn lɛ dó ná ɛn to hwenuena é nyí jiji wɛ nyí Dakore Omobola Egbuson) nyí aihundatɔ tele ji tɔn kpóɖɔ tovi náijilia tɔn ɖé.
E nyí afɔzéɖayǐtɔ otò tɔn ná Amnesty International, Amstel Malta kpó Oxfam of America kpó.
## Otàn gbɛzǎn tɔn
Dakore nyí jiji to ayimatɛn Bayelsa tɔn tayiɖi ovi tintan mɛjitɔ étɔn lɛ tɔn. E yì wexɔmɛ bɛjɛeji tɔn étɔn to Corona School to ayimatɛn Awɔnlin tɔn kpóɖɔ é zindónukɔn yì wexɔmɛ ɖaxo Feɖeral Government Girls' College to ayimatɛn Bauchi tɔn. é kplɔ́nnu gandó Mass Communication go to wexɔmɛ alavɔ Awɔnlin tɔn (University of Lagos) cigbǎ é ma fó ná azɔ̌n didóte makpóte mɛkplɔ́ntɔ lɛ tɔn wutu. To alɔnu dǐn, é ko ɖà asu bosɔ tindó ovi awe. To Zósun oxwe 2019 tɔn, ɖakore sɔawuxya tayiɖi omɛ tangan to xokansemɛ ɖé xe nyí awuwlena to hùnhwɛ Visual Collaborative tɔn dali ɖé hwenu xe mɛ xosɔ hwɛxo xe nyí xoɖɔɖéji tɔn wɛ "Vivencias" xe nyí xogbe Spanish tɔn ɖé xe zɛɛmɛdó "Numimɔ lɛ". E nyí dókpó to gbɛtɔ́ gbannukúndókpó xe nyí xokankanse lɛ mɛ, omɛ éxelɛ nyí omɛ nukúnɖéji lɛ xe nyí ɖiɖé lɛdó ayihɔ́nkpé, ɖélɛ to yě mɛ wɛ Kelli Ali, Aɖelaiɖe ɖamoah kpó ɖesɖamona kpó.
To Nuxwàsun oxwe 2020 tɔn, xokansemɛ Dakore tɔn sɔ vɔ nyí didóxya hwladókpó dógɔ to hùnhwɛ lɔ xe sɔ vɔ wá aimɛ hwladókpó dógɔ, xosɔ étɔn to ojlɛ éxe mɛ wɛ **TwentyeightyFour**, xe wá nyí ɖiɖétɔ́n to hwenue azɔ̀n bɛkplamɛ COVIɖ-19 tɔn fɔn bo to agayi. hanjigbɛ Flansenu awe ɖélɛ Les Nubians, hankantɔ Jakpannu ɖé xe nɔ nyí Rika Muranaka, kpó nukikoɖónámɛtɔ náijilianu ɖé xe nɔ nyí Chigul kpó lɔsu sɔawuxya to xokansemɛ éxe hwenu.
## aihun xe mɛ é sɔawuxya te lɛ
*Peace of Flesh
*Men do Cry
*Emotional Crack
*Shattered Illusion
*When the Going gets Tough
*Playboy
*Oracle
*Hole in the Heart
*Silent Tears
*11 days & 11 Nights
*Operation KTP
*Playboy
*Silent Tears
*Emotional Cry
*Caught in the Middle (2007)
*Journey to Self (2013)
*Lunch Time Heroes (2015)
*Fifty (2015)
*Isoken (2017)
*Chief Daddy (2018)
*New Money (2018)
*The Set Up (2019)
*Coming From Insanity
## Tito tele ji tɔn lɛ
Castle & Castle (2021)
## Ajɔ̀ xe é mɔyi lɛ
## Aloɖlendónu lɛ
Damilola Adegbite/guw-bj

**Damilola Adegbite **(mɛxe nyíkɔ étɔn to gigɔ́ mɛ wɛ Oluwadamilola Aɖegbite nyí jiji to azan fɔtɔn-nukún-atɔ̀ntɔ́, Nuxwàsun, oxwe 1985 tɔn), é nyí aihundatɔ otò náijilia tɔn, é sɔ nyí ajɔjlatɔ ɖé, kpóɖɔ tito Television ji tɔn bayitɔ ɖé.
E sɔawuxya tayiɖi Thelma ɖuke to adà xe é yiwa to sinima soap opera Tinsel mɛ, bosɔ sɔawuxya tayiɖi Kemi Williams to sinima Flower Girl tɔn mɛ. é nyí ɖiɖé tayiɖi aihundatɔ ɖagbe-húgǎn to tito Televizion ji tɔn lɛ mɛ to Nigeria Entertainment Awarɖs xe wá aimɛ to oxwe 2021 mɛ.
## Otàn gándó gbɛzǎn étɔn go
E nyí jiji dó Surulere, to ayimatɛn Awɔnlin tɔn mɛ. é yi wexɔmɛ Queen's College tɔn to Yaba, to Awɔnlin bosɔ yì kplɔ́nnu gandó Business aɖministration go to wexɔmɛ alavɔ Bowen tɔn to otò Iwo tɔn mɛ to ayimatɛn Osun tɔn mɛ. Tinsel wɛ nyí sinima tintan xe mɛ é sɔawuxya te. é ko sɔ sɔawuxya to ajɔjijla tito Televizion ji tɔn lɛ mɛ bosɔ nɔ basí tito Televizion tɔn ɖevo lɛ ga.
## gbɛzǎn mɛɖétiti tɔn étɔn
To avǐvɔsun, oxwe 2014 tɔn mɛ, Aɖegbite yigbe nádó ɖa Chris Attoh, xe nyí aihundatɔ-gbɛ́ ɖé xe é ɖukosɔ xɛ to hwenue é to sinima soap opera Tinsel tɔn basí. To Zósun, oxwe 2014 tɔn mɛ, alɔwlemɛ éxelɛ ji visunnu ɖé xe nyíkɔ étɔn nɔ nyí Brian. Aɖegbite kpó Attoh kpó basí alɔwle abɔɛnɔ yětɔn to Accra, itò ɖé mɛ to Ghana to azàn wiɛnɛtɔ, Afínkplɔsun, oxwe 2015 tɔn mɛ. To Zósun, oxwe 2017 tɔn mɛ, linlin ɖé dóxya ɖɔ alɔwle Aɖegbite kpó Chris Attoh kpó tɔn ko gbakija.
## alɔdlɛndónù lɛ
Eléphant Mouillé/guw-bj

**Pierre Zinko** (nyí jiji to oxwe 1969), é nyí mɛxe gbɛtɔ́ lɛ nyɔ́ɛ́n ganji kpó tɛnmɛnyǐkɔ lɔ **Eléphant Mouillé kpó**, é nyí hànjitɔ otò Benɛ tɔn ɖé, bosɔ nyí aihundatɔ nukikoɖónámɛtɔ tele ji tɔn ɖé. É nyí dókpó to ogbɛ́ xe dó azɔnxwé aihundida nukpinkpɔn-dó-kplɔ́nnu tɔn xe nɔ nyí Sèmako Wobaho tɔn ai.

## Gbɛzǎn étɔn
Zinko nyí jiji to oxwe 1969 mɛ to otò xe nɔ nyí Bohicon to togbo Benɛ tɔn mɛ.

## Azɔ̌n étɔn
To hwenuena é nyí oxwe wiawemɛvi, Zinko jɛ azɔ̌n zòkɛ̀kɛ́ jijladó tɔn kplɔ́n ji. Hwenɛnu wɛ é sɔ nɔ yì ɖayǐhun to agɔ́tɛn lɛ. To oxwe 1986 tɔn mɛ, é fó azɔ̌n kpinkplɔ́n étɔn bo yí gbeɖéwema to azɔ̌n zòkɛ̀ké jijladó tɔn mɛ.
Énɛgodo, Eléphant Mouillé lɛkɔ dó Cotonou nádó yì dó azɔ̌nwatɛn zòkɛ̀ké jijladó tɔn étɔn ai. Cigbǎ to hwenue é jɛ ɖɔ́n, é mɔ Pipi Wobaho bɔ yé sɔ vɔ azɔ̌n aihundida nukplɔ́n-dó-kplɔ́nnu tɔn jɛeji. To Oxwe 1996 tɔn mɛ, Eléphant Mouillé kpó xɔ́ntɔn vivɛ étɔn Simplice Behanzin xe yě nɔ ylɔɖɔ Pipi Wobaho kpó dó aihunɖagbɛ́ yětɔn ai bo nɔ ylɔɛ ɖɔ *Sèmako Wobaho Theater and cinema company*, éxe hɛn nukún hunhun kpó nyíɖiɖi kpó wá ná azɔ̌n aihundida nukplɔ́n-dó-kplɔ́nnu to otò Benɛ tɔn mɛ. Kpɔ́jijɛ yětɔn zɔn bɔ aihun sinimɔto tɔn yěton gbayikpé to otò Benɛ tɔn mɛ kpóɖɔ to otò xe sɛkpɔ ɛ lɛ lɔsu mɛ. ná kpɔ́ninɔ yětɔn wutu, To Oxwe 2010 tɔn mɛ, yé yí gigokpanamɛnu susu lɛ to azɔnxwé tele tɔn lɛ kpó hùnhwɛ xe nyí ɖuɖu to Oxwe lɔ mɛ kpó si yěɖɔ *Hùnhwɛ Azán Mɛyugbeji Tɔn (Africa ɖay)*. Aihundida yětɔn to hùnhwɛ lɔ mɛ hɛn gigokpanamɛnu susu lɛ wá ná yé kpóɖɔ ná Benɛ ga. To oxwe 2008 tɔn mɛ,  yé basí aihun xe ɖinyǐ ɖé yèɖɔ *If it was you*. To Oxwe 2012 tɔn mɛ, ogbɛ́ lɔ basí aihun ɖé xe nyí Capricious Apprentice. To Oxwe 2013 tɔn mɛ, ogbɛ́ lɔ gbà bɔ yé jɛ voovo. Aihun xe húgǎn 500 mɛ wɛ Eléphant Mouillé ko tɔ́n te to Benɛ. Sɔ́n Oxwe 1986 jɛ oxwe 2019 tɔn mɛ, aihundida étɔn ko zɔn bɔ é ko mɔ gigokpanamɛnu xe húgǎn kanweko yí bo tɔ́n to viɖéo ohàn tɔn 200 mɛ. É sɔ tɔ́n to aihundida tele ji tɔn xe sɔ Kanɖé-nukúndókpó (41) mɛ, éwɔ wɛ sɔ kàn bosɔ ɖéanana ko (20) to émɛ. To oxwe 2019 tɔn mɛ wɛ é basí hùnhwɛ oxwe koatɔ́ntɔ xe é ko to azɔ̌n aihundida nukplɔ́n-dó-kplɔ́nnu tɔn wà.
Sadick Abubakar

**Sadick Abubakar** yin jiji to azan 2tọ afínplọsun 1998) bo yin bọlu-gbatọ ghana-nu de he hò bọlu na  *Serbian club* *Radnik Surdulica*. 
## Yanwle etọn
Abubakar hò bọlu na FK Smederevo to 1924 sọn Alunlunsun 2020 kakajẹ Liyasun 2020. E hòpodona bọluhògbẹ FK Radnički Sremska Mitrovica to Liyasun 13 2020 vọnu.
## Sọhayinanu yanwle etọn tọn

{| class="wikitable" style="text-align:center"
!rowspan="2"|Club
!rowspan="2"|Season
!colspan="3"|League
!colspan="2"|Cup
!colspan="2"|Continental
!colspan="2"|Total
|-
!Division!!Apps!!Goals!!Apps!!Goals!!Apps!!Goals!!Apps!!Goals
|-
|Smederevo 1924
|2019–20
|rowspan="2"|Serbian First League
## Alọdlẹndonu devo lẹ
* 
* PRVA Liga Profile

## Alọdlẹndonu lẹ
Chérif Dine Akakpo

**Chérif Dine Akakpo** (yin jiji to azan 1 Awewesun 1997) bo yin bọlugbatọ akonka Benẹ tọn de he hò bọlu taidi bọluwletọ na bọluhògbẹ Benẹ tọn Les Buffles po bọluhògbẹ oto Benẹ tọn po. 
## Alọdlẹndonu lẹ
Estam University

**Estam University** yin wehọmẹ alavọ tọn he mẹ yè nọ do glẹsi-gbe te mẹ to kutọnu, Benẹ.
E yin alọkẹyi gbọn wedegbẹ́ wepinplọn kutọnu tọn, to otogbó Benẹ tọn mẹ po wedegbẹ́ mẹpinplọn Abuja tọn, to otogbó Naijilia tọn mẹ. Wehọmẹ alavọ tọn lọ nọ plọnmẹ na owhe ẹnẹ nado mọ gbewema B.Sc. yi to ada wepinplọn tọn ehelẹ mẹ:

*Industrial Maintenance
*Electromechanical engineering
*Industrial systems
*Medical Equipment maintenance
*Mechanical Engineering and Computing-integrated Manufacturing
*Building and civil works engineering/Architecture
*Electronics
*Network Audits and Security
*Computer Network and Telecommunications
*Business Computing
*Administration and Human Resource Management
*Marketing and Advertising Negotiation
*Transport and Logistics
*Accounting and Management
*Finance and Management Control
*Audit and Management Control
*Banking and Corporate Finance
*Project Management

Wehọmẹvi Naijilia-nu depope he fó to wehọmẹ lọ nọ yin dotẹnmẹ na nado yi sẹn to oto Naijilia tọn mẹ na tito *National Youth Service Corps* (NYSC) tọn.
## Alọdlẹndonu lẹ
Daniel Kamwa/guw-bj

**Daniel Kamwa** (xe nyí jiji to azán 14tɔ Lidósun 1943) nyí aihundatɔ sinima tɔn bo wa sɔ́n Nkongsamba, Cameroon.
E kplɔ́nnu gandó aihundida sinima tɔn go to paris, France, hwɛkpó dó ɖé sinima étɔn tintan xe xosɔ étɔn nyí Boubou-cravate tɔ́n to 1973. Sinima xe é ɖétɔ́n to oxwe 1981, xe xosɔ étɔn nyí:Our ɖaughter nyí gigokpana to hùnhwɛ (Moscow International Film Festival) tɔn hwenu.
## Sinima xe é ɖétɔ́n tayiɖi anaɖénanutɔ́ ɖé
*Boubou-cravate, director (1973)
*Pousse-Pousse, director (1976)
*Notre Fille, director (1980)
*Vidéolire, director (1991)
*Totor, actor and director (1994)
*Le Cercle des pouvoirs, director (1998)
## Alɔɖlɛdónu lɛ
## Nɔtɛn ɖevo lɛ
Daniella Okeke/guw-bj

**Daniella Okeke** nyí nyɔ́nu aihundatɔ Otò náijilia tɔn ɖé. To oxwe 2013 mɛ, é sɔawuxya tayiɖi "Joke" to sinima Lagos Cougars xe nyí adà tangan ɖé xe hɛn ɛn nyí aihundatɔ ɖagbe-húgǎn ɖé bo yi ajɔ to 10th Africa Movie Acaɖemy Awarɖs kpó Nigeria éntertainment Awarɖs kpó mɛ.
## gbɛzǎn mɛɖétiti tɔn étɔn
Okeke nyí jiji to azan ko-atɔ́n-nukún-dókpótɔ́ xwejisun, oxwe 1977 tɔn mɛ.  é nyí vijiji Ayimatɛn Imo tɔn. Okeke nyíwǎnna ohún bɔkpɛnbɔkpɛn lɛ.

## ɖélɛ to aihun xe é ɖa lɛ mɛ
*Sleek Ladies (2007)
*Stronger than Pain (2007)
*Lagos Cougars
## alɔdlɛndónù lɛ
## Nɔtɛn intɛnɛt tɔn ɖevo lɛ